---
name: Hindova karmínová hviezda (R Lep)
constellation: Lep
created_by: 8mag
created_date: 2020-09-23 20:52:39.595955
updated_by: 8mag
updated_date: 2020-09-23 20:52:39.595977
---
podobne ako Mira Ceti je červeným obrom, ktorý mení svoju jasnosť zvyčajne v rozmedzí 6m až 11,7mag v perióde 430 dní. Celkový rozdiel medzi maximom a minimom zodpovedá rozdielu v jasnosti 300-krát. Vyskytuje sa takisto dlhý sekundárny cyklus - za každých 40 rokov sa hviezda zjasní až na 5,5mag. V dobe najväčšej jasnosti pripomína sýtočervenú kvapku krvi na tmavej oblohe a je viditeľná aj voľným okom. Nachádza sa neďaleko μ Lep (3,31mag). R Leporis je obrou hviezdou s nízkou povrchovou teplotou asi 2 700 K, s molekulami uhlíku vo svojej atmosfére, ktoré pohlcujú krátkovlnné žiarenie a rozsiahlym prachovým oblakom, ktorý ju obklopuje. To všetko je príčinou červeného sfarbenia hviezdy, ktoré vyniká najmä v období maxima jej jasnosti. Hviezda je viditeľná triédrom, ale na zreteľné rozoznanie farby je potrebný ďalekohľad.