---
name: Váhy (Libra)
created_by: 8mag
created_date: 2020-09-23 20:52:37.961494
updated_by: 8mag
updated_date: 2020-09-23 20:52:37.961525
---
![<]($IMG_DIR/cons/Lib.png)
Pred 2 000 rokmi Váhy symbolizovali jesennú rovnodennosť a mali praktický význam - označovali čas roľníkom na siatie ozimín. Pre život boli teda veľmi dôležité. Znak Váh a jesenná rovnodennosť sa v súčasnosti nachádzajú v Panne, kam ich posunula precesia zemskej osi. Slnko v dnešnej dobe prechádza Váhami od 31. októbra do 22. novembra. Najjasnejšie hviezdy súhvezdia utvárajú obrazec nepravidelného štvoruholníka na juh od nebeského rovníka, symetricky ležiaceho vzhľadom na ekliptiku medzi Pannou a Škorpiónom. Váhy ležia mimo Mliečnej cesty, preto neobsahujú otvorené hviezdokopy a difúzne hmloviny, ale naopak pomerne dosť slabých galaxií. Nájdeme tu i pár atraktívnych dvojhviezd a jednu veľmi uvoľnenú guľovú hviezdokopu triedy XI.

