---
name: 
rating: 8
references: 
created_by: 8mag
created_date: 2020-09-23 20:52:28.769687
updated_by: 8mag
updated_date: 2020-09-23 20:52:28.769711
---
![<]($IMG_DIR/dso/M039.jpg)
Otvorená hviezdokopa deväť stupňov východne od Denebu, objavená už Aristotelom okolo roku 325 pred n.l., ale zmieňuje sa o nej i Le Gentil v roku 1750. Charles Messier ju pridal do svojho katalógu v roku 1764. Aj keď dosahuje celkovú jasnosť 4,6mag, do očí rozhodne nebije. Vďaka svojej rozsiahlosti sa javí ako veľmi uvoľnená, je chudobná a riedka a nepatrne prechádza do inak bohatého hviezdneho okolia. V triédri ju však vidieť bez najmenších problémov a dá sa ľahko rozlíšiť jej 30 hviezd medzi 6. a 9. magnitúdou.

V ďalekohľade nie je príliš zaujímavá. Obsahuje asi 30 hviezd medzi 6. a 9. magnitúdou. Kopa je vzdialená 830 ly, s absolútnou magnitúdou iba -2,5 a skutočným priemerom okolo 7,5 ly.  V 200-vke pri menšom zväčšení zaplní celé zorné pole. 20 jasných hviezd formuje 30´trojuholník, hviezda 9m je na severnom rohu, a dve hviezdy 7m na juhovýchodnom a juhozápadnom konci. Napriek tomu, že je uvoľnená, jasné hviezdy dominujú pozadiu slabých hviezd Mliečnej cesty. Severne od centra trojuholníka sa nachádza nápadná dvojhviezda.



