---
name: Flame nebula
rating: 8
references: 
created_by: 8mag
created_date: 2020-09-23 20:52:24.847123
updated_by: 8mag
updated_date: 2020-09-23 20:52:24.847142
---
![<]($IMG_DIR/dso/NGC2024.jpg)
Emisná hmlovina ležiaca hneď východne od hviezdy Alnitak, ktorá vážne prekáža pri pozorovaní. Napriek tomu NGC 2024 môže byť viditeľná už v triédri 10×50 ako nesúmernosť smerom na severovýchod v žiare okolo hviezdy. Z farebných fotografií známy tmavý pás pretínajúci celú hmlovinu môžeme zazrieť počas vynikajúcich podmienok už 150 mm ďalekohľadom s použitím aspoň 70x zväčšenia. Nezabudnite ale Alnitak odstrániť zo zorného pola! V primerane väčších ďalekohľadoch vybavených i filtrom O-III, NGC 2024 zaberá plochu pol stupňa s jemnými pruhmi oddelenými širokým S-J tmavým pásom. Celkovým tvarom hmlovina pripomína javorový list a má tri nápadne jasné oblasti. Východná časť je najväčšia: blízko jej južného konca do nej odbočuje z hlavného tmavého pruhu ďalší, ale menší tmavý pruh. Západná časť, najbližšia k hviezde Alnitak, je od ostatných dvoch prakticky oddelená S-J tmavým pruhom. Severná časť je jemne pripojená k ostatným dvom častiam úponkami slabej hmloviny.

