---
aperture: 400/500
rating: 
created_by: 8mag
created_date: 2020-09-23 20:52:32.142041
updated_by: 8mag
updated_date: 2020-09-23 20:52:32.142065
---
zobrazia jasnú, veľkú a zaujímavú špirálu. Halo je predĺžené a obsahuje nápadné oválne jadro. Halo je blízko jadra škvrnité, pričom na jeho východnej strane môžeme bočným pohľadom zazrieť drobnú tmavú líniu. Zo sprievodných galaxií na východnej strane je najľahšie pozorovateľnou NGC 7335, zjavuje sa však len ako bezdetailný obláčik. NGC 7336 je menšia a slabšia kruhová škvrna viditeľná len bočným pohľadom. NGC 7337 je tak tenká, že sa zjavuje ako hviezdny sprievodca jednej slabej stálice pozorovanej 10“ na JV. Najvýchodnejšia, NGC 7340 je iba veľmi slabým, drobným bodom.

Myzer: Ak vás pozorovanie jasnejších objektov po nejakom čase už prestane baviť, sprievodné galaxie NGC 7331 sú ideálnym začiatkom pre vašu ďalšiu pozorovaciu kapitolu: Použil som 7 mm Nagler, ktorý poskytuje 171x zväčšenie na mojom 250 mm Dobsone. Už pri pozametaní blízkeho neznámeho okolia mi pritom náhodne do oka padla jedna zo sprievodných galaxií - NGC 7335 (13,4mag), najjasnejšia a najrozsiahlejšia z nich. Neviem ako to mám presne napísať, ale táto galaxia bola v zornom poli síce slabá, ale evidentná a rozoznateľná od hviezd. Na rozpoznanie ďalších som už predsa musel otvoriť knihu The Night Sky Observers Guide a nalistovať si fotku okolia NGC 7331 od Martina Germana. Pomocou predĺženej spojnice priamky troch slabých hviezd, ktoré sa nachádzajú v rade, sa dostávam na pozíciu galaxie NGC 7337. Niečo slabé tam vidím, nad ničím ale nerozmýšlam a idem ďalej. V knihách údaje o jasnostiach týchto sprievodných galaxií nie sú vôbec zachytené a v noci som na to vlastne ani nepomyslel, preto nasledujúci horúci večer si v programe Sky Charts všetko overujem. Veľké prekvapenie nastáva až po zistení, že táto galaxia má jasnosť 14,4 mag! Nemôžem tomu uveriť, ak je to skutočne tak, bol by to najslabší objekt, ktorý sa mi podaril v mojej dvestopäťdesiatke doteraz zachytiť. Pôvodne ma napadlo, že galaxia môže pôsobiť viac stelárna a nemá tak slabú plošnú jasnosť, v dôsledku čoho by mohla byť vidieť. Všetko je ale nakoniec zrejme inak. NGC 7337 sa takmer kryje s pozíciou jednej veľmi slabej hviezdy, ktorá bola na jej mieste pozorovaná, čo si presne overujem nasledujúcu noc. Predĺžením spojnice dvoch hviezd desiatej a jedenástej magnitúdy prechádzam ku galaxii NGC 7340 (13,7mag). Je veľmi slabá a nie je vidieť stabilne. Využívam najmä bočný pohľad a pozorujem ju pre istotu dlhší čas. Prirovnal by som to k pozorovaniu hviezdy 6,9 mag voľným okom. Galaxie NGC 7336 (15,0mag) nie je vidieť ani náhodou.