---
name: Malý oblak v Strelcovi
rating: 10
references: 
created_by: 8mag
created_date: 2020-09-23 20:52:29.464800
updated_by: 8mag
updated_date: 2020-09-23 20:52:29.464822
---
Nápadná oblasť viditeľná voľným okom na severovýchod od hviezdy μ Sagittarii, ktorú v roku 1764 katalogizoval Charles Messier. Toto zjasnenie v podobe hviezdneho mračna je jednou z najzaujímavejších oblastí celej Mliečnej cesty: je časťou vzdialeného vnútorného špirálového ramena našej Galaxie, označovaného ako rameno Pravítka, ktoré nám pri pohľade zo Zeme okrem tejto oblasti zakrývajú prachové mračná bližšieho špirálového ramena Strelec–Kýl. Tieto mračná v ktorých sa nachádzajú i jasné hmloviny Lagúna, Trifid či Omega sú od nás vzdialené od 5 000 do 7 000 svetelných rokov, naopak hviezdy, ktoré vidíme v M24, ležia ďalej, vo vzdialenosti od 12 000 do 16 000 svetelných rokov. Na bližšom rozhraní tohto hviezdneho mračna sa nachádza malá otvorená hviezdokopa NGC 6603.

Na Malý oblak je pekný pohľad hlavne vo veľkých binároch a ďalekohľadoch s veľkým zorným polom. Jedná sa o hviezdny oblak podlhovastého tvaru 90´x 30´SV-JZ, v ktorého popredí vystupujú slabé hviezdy. V ďalekohľade má tvar bledého obláčika bohato posiateho žiariacimi hviezdami 6-10m a slabými čiastočne momentálne rozlíšiteľnými iskrami. Vidieť otvorenú hviezdokopu NGC 6603 vyžaduje zvýšiť zväčšenie, vyzerá ako hustý zväzok slabých hviezd. V ďalekohľadoch s priemerom objektívu okolo 300 mm je už NGC 6603 veľmi bohatou spŕškou slabých hviezd. Obsahuje ich asi 75 jasnosti 12m a slabších, ktoré sa na 10´ploche veľmi dobre ukazujú oproti okolitému hviezdnemu polu. Reťazec tých jasnejších hviezd vedie z centra k severozápadnému rozhraniu k tmavej diere. Druhý sa točí cez južnú časť hviezdokopy. 4´JJZ od nej sa nachádza jasná červená hviezda 9m.



