---
name: 
rating: 10
references: 
created_by: 8mag
created_date: 2020-09-23 20:52:26.125240
updated_by: 8mag
updated_date: 2020-09-23 20:52:26.125263
---
![<]($IMG_DIR/dso/NGC7789.jpg)
Jeden z významnejších klenotov oblohy, ktorý unikol Charlesovi Messierovi a bol objavený až v 18. storočí C. Herschelovou. Inak by určite skončil v jeho známom katalógu. Jedná sa o otvorenú hviezdokopu, tvorenú asi 100 hviezdami 11. mag a 200 slabšími (celková jasnosť 6,7mag), ktoré jednotvárne pokrývajú plochu asi pol stupňa. Najjasnejší členovia kopy sú G a K oranžoví obri s absolútnou magnitúdou okolo -2. Aj vďaka ním sa vek hviezdokopy odhaduje na 2 bilióny rokov. Je teda veľmi starou otvorenou hviezdokopou, ale pritom ešte oveľa mladšou ako akákoľvek guľová hviezdokopa. Vzdialená je asi 5 900 svetelných rokov.

Pod veľmi tmavou oblohou je viditeľná aj voľným okom ako drobná hmlistá škvrnka, na polceste medzi hviezdami ρ a σ Cas. Dobre ju zbadáme už v triédri alebo malom ďalekohľade. V 100 mm ďalekohľade sa objaví ako extrémne bohatá, jednotvárna a veľmi zhustená kopa nerovnako slabých hviezd (najjasnejšia hviezda má 10,7mag). V aspoň 20 cm ďalekohľade ukáže 100 hviezd medzi 11. a 12. mag na hmlistom, nerozlíšiteľnom pozadí. Nerovnako zhustené 5´jadro obsahuje 30 hviezd ponorených v hmlistej žiare a obklopených 2´širokými na hviezdy chudobnými zónami. 5´široký pás okolo jadra kopy je hustejší, zvlášť na východe a juhozápade. V 300 mm ďalekohľade je veľkolepou hviezdokopou, veľkou, bohatou, pomerne zhustenou a dobre rozlíšiteľnou na jednotlivé hviezdy (asi 150). Jej odľahlé hv
iezdy nepatrne splývajú s okolitým hviezdnym poľom, iba východné rozhranie je nápadnejšie.



