---
name: 
rating: 8
references: 
created_by: 8mag
created_date: 2020-09-23 20:52:28.695079
updated_by: 8mag
updated_date: 2020-09-23 20:52:28.695104
---
![<]($IMG_DIR/dso/M067.jpg)
Bohatá otvorená hviezdokopa zaberajúca na oblohe plochu pol stupňa, ktorú objavil J. G. Koehler, niekedy pred rokom 1779. Nachádza sa v južnej časti súhvezdia, neďaleko hviezdy Acubens. V priestore však leží dosť ďaleko od galaktickej roviny (1 500 ly) a je jednou z najstarších známych otvorených hviezdokôp (5 miliárd rokov, po NGC 188 a NGC 6791 - 7. miliárd r. pravdepodobne tretia najstaršia v celej Galaxii). Otvorené hviezdokopy pritom nezvyknú presahovať vek 1 miliardy rokov. Od Zeme ju delí 2 500 svetelných rokov. Nachádza sa v nej viac ako 1000 hviezd, polovica z nich dosahuje 10. až 16. magnitúdu.

Na tmavej oblohe je na hranici viditeľnosti voľným okom (6,3mag), dá sa dobre rozpoznať v triédri, ale pekný pohľad na ňu dosiahneme až pomocou 60 mm ďalekohľadu s malým zväčšením, v ktorom môžeme rozoznať pár hviezd. Vo väčšom ďalekohľade, s priemerom objektívu 10 cm sa pridá ďalších 40 hviezd, s jasnosťou medzi 9. a 12. mag. V 200 mm ďalekohľade rozoznáme peknú jasnú kopu, ktorú tvorí skoro 100 hviezd do 14. magnitúdy,  zoskupených v niekoľkých hviezdnych reťazcoch delených tmavými líniami.



