---
name: Androméda (Andromeda)
created_by: 8mag
created_date: 2020-09-23 20:52:37.780923
updated_by: 8mag
updated_date: 2020-09-23 20:52:37.780940
---
Androméda je veľké súhvezdie severnej oblohy, ktorého najjasnejšie hviezdy dopĺňajú štvoruholník Pegasa. Na oblohe ju možno ľahko nájsť, pretože jej najjasnejšie hviezdy ležia zhruba na priamke, ktorú tvoria hviezdy Alpheratz, Mirach a Alamak. Súčasťou tejto priamky by mohla byť aj hviezda Algenib, tá však patrí do súhvezdia Perzea. Pri jej hľadaní si tiež môžeme pomôcť tým, že leží pod Kasiopejou a hraničí tesne s Pegasom – priamka hviezd 2. magnitúdy vybieha zo severovýchodného rohu Pegasovho štvorca. Súhvezdie leží tesne na okraji Mliečnej cesty, obsahuje množstvo zaujímavých dvojhviezd rôznych jasností, odstupov a farieb, niekoľko hviezdokôp a hmlovín. Nestrácajú sa ani galaxie všetkých typov. Tá najznámejšia - Veľká hmlovina v Androméde, ktorá sa počas skorých jesenných večerov pohybuje takmer kolmo nad našimi hlavami, je viditeľná ako jasný, hmlistý podlhovastý obláčik len kúsok od hviezdy ν Andromedae.

![<]($IMG_DIR/cons/And.png)
