---
name: Šíp (Sagitta)
created_by: 8mag
created_date: 2020-09-23 20:52:38.022645
updated_by: 8mag
updated_date: 2020-09-23 20:52:38.022659
---
Tretie najmenšie súhvezdie na severnej oblohe, ležiace v bohatej Mliečnej ceste v oblasti Letného orientačného trojuholníka. Aj keď súhvezdie pozostáva len z hviezd 3. a 4. magnitúdy, nájdeme ho okamžite. Vykresľujú ho hviezdy α, γ, δ a ε Sagittae, ktoré naozaj pripomínajú tvar starovekého šípu, nachádzajúceho sa 10 stupňov SSV od Altaira z Orla. Šíp leží pozdĺž východnej vetvy letnej Mliečnej cesty – medzi Orlom a Líškou. Jeho hviezdne polia sú pekné najmä v triédroch, binároch a okulároch ďalekohľadov s veľkým zorným polom: bohatstvo hviezd 6-9m je rozprášené v slabej bledej „žiare“. Súhvezdie obsahuje jeden z Messierových objektov – guľovú hviezdokopu M71 a pár zaujímavých premenných hviezd. „Z každého rožku trošku“ tu nájdeme aj pár hviezdokôp, emisných alebo planetárnych hmlovín a dvojhviezd.

![<]($IMG_DIR/cons/Sge.png)
