---
name: Pravítko (Norma)
created_by: 8mag
created_date: 2020-09-23 20:52:37.913516
updated_by: 8mag
updated_date: 2020-09-23 20:52:37.913532
---
![<]($IMG_DIR/cons/Nor.png)
Malé a nevýraznejšie súhvezdie južnej oblohy, ktoré v našich zemepisných šírkach nad obzor nevychádza. Leží pozdĺž galaktického rovníka medzi Vlkom a Oltárom v oblasti, kde je Mliečna cesta opäť rozdelená Veľkou trhlinou. Súhvezdie sa nachádza v bohatej časti Mliečnej cesty a je preto vhodným cieľom pre prechádzky triédrom po oblohe. Nachádza sa tu nápadný hviezdny oblak, ktorý má slonovinovo bielu farbu. Smerom na sever od neho sa Mliečna cesta rozteká do nepravidelného a rafinovane komplikovaného systému popredkávaného mnohými zjasneniami a tmavým prachom. Štyri najjasnejšie hviezdy súhvezdia vytvárajú súmerný lichobežník, okolo ktorého sa nachádza hneď niekoľko otvorených hviezdokôp. Dve z nich – NGC 6067 a 6087 – bývajú obyčajne ako hmlisté škvrnky vidieť i bez akejkoľvek optickej pomoci. Toto malé súhvezdie má navyše šťastie na výskyt nov – jedna tu vzplanula v roku 1893 a ďalšia sa objavila neďaleko tohto miesta v roku 1920.

