---
name: Barnardova hviezda
constellation: Oph
created_by: 8mag
created_date: 2020-09-23 20:52:38.756979
updated_by: 8mag
updated_date: 2020-09-23 20:52:38.756994
---
táto zaujímavá červená hviezdička viditelná iba ďalekohľadom sa na pozadí vzdialenejších hviezd pohybuje najrýchlejšie zo všetkých – ročne sa na oblohe posunie o 10,31“, čiže za 180 rokov zmení svoju polohu o pol stupňa. Niekedy sa preto označuje aj ako Barnardova šípka. Zo všetkých známych hviezd má najväčší vlastný pohyb, ktorý v roku 1916 objavil E. Barnard a po sústave α Centauri je druhou najbližšou hviezdou k nášmu Slnku, delí ju od neho iba 5,9 svetelných rokov, čo je tiež hlavným dôvodom jej rýchleho pohybu po oblohe. Barnardova šípka sa k nám stále približuje, v roku 9700, keď sa bude nachádzať v hlave Draka, ju bude od nás deliť iba 3,8 svetelného roku! Zaznamenávať jej pohyb môže byť veľmi zaujímavou činnosťou. Kreslením jej polohy vo hviezdnom poli pri väčšom zväčšení aspoň raz za rok sa o tom môžeme presvedčiť.